**ZAPISNIK**

**sa 7. sjednice Školskog odbora II. gimnazije - Split. Sjednica je održana dana 23. lipnja 2022. godine u vremenu od 18:30 do 19:30 sati u uredu ravnateljice.**

Nazočni članovi:

1. S. I., predsjednica Školskog odbora
2. A. N., zamjenica predsjednice Školskog odbora
3. A. G. L., član
4. D. P., član
5. Đ. V. - S., član
6. E. K., član

L. A., član, opravdao je svoj izostanak sa sjednice.

Ostali nazočni: ravnateljica i tajnica Škole.

Predsjednica Školskog odbora, S. I., prof. uz pozdrav nazočnima otvara sjednicu, potvrđuje da je na istoj nazočno 6 (sedam) članova, čime postoji kvorum za pravovaljani rad te predlaže sljedeći

**D n e v n i r e d:**

1. **Verifikacija zapisnika sa 6. sjednice Školskog odbora II. gimnazije Split**

 **2.** **Izbor kandidata po natječaju (stručni/a suradnik/ica - pedagog/inja)**

 **3. Izbor kandidata po natječaju (nastavnik/ca glazbene umjetnosti)**

 **4. Razno**

Dnevni red je jednoglasno usvojen.

**Ad.1.)** Predsjednica Školskog odbora zamolila je očitovanje o Zapisniku sa prethodne 6. sjednice Školskog odbora. Članovi Školskog odbora jednoglasno su usvojili Zapisnik sa 6. sjednice Školskog odbora.

**Ad.2.)** Ravnateljica škole I. K., prof. upoznala je prisutne kako je s danom 23.5.2022.g. raspisan natječaj za radno mjesto 1. Stručni/a suradnik/ica - pedagog/inja, 1 izvršitelj/ica, na određeno puno radno vrijeme za ukupno 40 sati tjedno, te da je u natječajnom roku pristiglo 11 prijava. Uvidom u natječajnu dokumentaciju utvrđeno je kako je 11 prijava sa potpunom dokumentacijom. Dana 14.6.2022.g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno šest (6) kandidata od jedanaest (11) pozvanih. Uvidom u Zapisnik povjerenstva najveći broj bodova dobila je kandidatkinja I. R., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 1**

kojom daje prethodnu suglasnost za zasnivanje radnog odnosa s I. R. na radno mjesto Stručna suradnica - pedagoginja, na određeno puno radno vrijeme za ukupno 40 sati tjedno, zamjena do povratka na rad odsutne djelatnice.

**Ad.3.)** Ravnateljica škole I. K., prof. upoznala je prisutne kako je s danom 23.5.2022.g. raspisan natječaj za radno mjesto 1. Nastavnik/ca glazbene umjetnosti, 1 izvršitelj/ica, na određeno nepuno radno vrijeme za ukupno 8 sati tjedno, zamjena do povratka na rad odsutne djelatnice, te da su u natječajnom roku pristigle 3 prijave. Uvidom u natječajnu dokumentaciju utvrđeno je kako su dvije (2) prijave sa potpunom dokumentacijom, dok je jedna (1) prijava s nepotpunom dokumentacijom. Dana 14.6.2022.g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno dva (2) kandidata. Uvidom u Zapisnik povjerenstva najveći broj bodova dobila je kandidatkinja I. B. M., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 2**

kojom daje prethodnu suglasnost za zasnivanje radnog odnosa s I. B. M. na radno mjesto nastavnice glazbene umjetnosti, na određeno nepuno radno vrijeme za ukupno 8 sati tjedno, zamjena do povratka na rad odsutne djelatnice.

**Ad.4.)** Pod točkom raznoPredsjednica Školskog odbora i ravnateljica Škole upoznale su Školski odbor sa potrebom usvajanja Pravilnika o postupku unutarnjeg prijavljivanja nepravilnosti i njegovim sadržajem. Nakon razmatranja od strane prisutnih isti je usvojen i biti će objavljen na mrežnoj stranici i oglasnoj ploči Škole.

Ravnateljica Škole je izvijestila Školski odbor da je 9. lipnja 2022. dobivena suglasnost od Upravnog odjela za prosvjetu, kulturu, tehničku kulturu i sport na Odluku o iznosu participacije roditelja/skrbnika, načinu prikupljanja i korištenju sredstava iz uplata za povećane troškove obrazovanja u školskoj godini 2022./2023.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 19.30 sati.